Addysg, Cymru Enwi a dod i rym 1 1 Enw’r Rheoliadau hyn yw Rheoliadau Dileu Atebolrwydd dros Fenthyciadau i Fyfyrwyr at Gostau Byw (Cymru) 2025. 2 Daw’r Rheoliadau hyn i rym ar 1 Awst 2025. Cymhwyso 2 Mae’r Rheoliadau hyn yn gymwys o ran Cymru ac mewn perthynas â darparu cymorth i fyfyrwyr mewn cysylltiad â Blwyddyn Academaidd 2025/2026. Dehongli 3 Yn y Rheoliadau hyn— mae i “ Atebolrwydd sydd heb ei Dalu ” (“ Outstanding Liability ”) yr ystyr a roddir yn rheoliad 7; ystyr “ benthyciad at gostau byw ” (“ loan for living costs ”) yw benthyciad a geir gan Weinidogion Cymru mewn cysylltiad â Blwyddyn Academaidd 2025/2026 o dan Ran 6 o Reoliadau Addysg (Cymorth i Fyfyrwyr) (Cymru) 2017 neu o dan Ran 8 o Reoliadau Addysg (Cymorth i Fyfyrwyr) (Cymru) 2018 mewn cysylltiad â chwrs llawnamser; ystyr “ benthyciwr ” (“ borrower ”) yw person sydd wedi cael benthyciad at gostau byw; ystyr “ blwyddyn academaidd ” (“ academic year ”) yw’r cyfnod o 12 mis sy’n dechrau ar 1 Medi, 1 Ionawr, 1 Ebrill neu 1 Gorffennaf yn y flwyddyn galendr y mae blwyddyn academaidd y cwrs o dan sylw yn dechrau ynddi, yn ôl a yw’r flwyddyn academaidd honno yn dechrau ar neu ar ôl 1 Awst ond cyn 1 Ionawr, ar neu ar ôl 1 Ionawr ond cyn 1 Ebrill, ar neu ar ôl 1 Ebrill ond cyn 1 Gorffennaf, neu ar neu ar ôl 1 Gorffennaf ond cyn 1 Awst, yn y drefn honno; ystyr “ Blwyddyn Academaidd 2025/2026 ” (“ Academic Year 2025/2026 ”) yw blwyddyn academaidd sy’n dechrau ar neu ar ôl 1 Medi 2025 ond cyn 1 Medi 2026; ystyr “ Deddf 1998 ” (“ the 1998 Act ”) yw Deddf Addysgu ac Addysg Uwch 1998; ystyr “ Dyddiad Ad-dalu ” (“ Repayment Date ”) yw’r diwrnod ar ôl y dyddiad yr ystyrir bod ad-daliad cyntaf y benthyciwr ar ei fenthyciad wedi ei gael naill ai gan Gyllid a Thollau Ei Fawrhydi neu gan Weinidogion Cymru, pa un bynnag yr ystyrir iddo ei gael gyntaf (yn unol â rheoliadau a wneir o dan adran 22 o Ddeddf 1998 ); mae i “ Dyddiad Bodloni ” (“ Satisfaction Date ”) yr ystyr a roddir yn rheoliad 9; mae “ Gweinidogion Cymru ” (“ Welsh Ministers ”) yn cynnwys unrhyw berson y mae Gweinidogion Cymru wedi trosglwyddo neu wedi dirprwyo eu swyddogaethau iddo o dan adran 23 o Ddeddf 1998 neu unrhyw berson y maent wedi trosglwyddo eu hawliau iddo o dan adran 9 o Ddeddf Gwerthu Benthyciadau Myfyrwyr 2008 ; mae i “ Swm Penodedig ” (“ Specified Amount ”) yr ystyr a roddir yn rheoliad 6. Y cymhwyster ar gyfer dileu 4 Mae benthyciwr yn gymwys i gael y Swm Penodedig o’i Atebolrwydd sydd heb ei Dalu wedi ei ddileu o dan yr amgylchiadau a nodir yn rheoliad 5 (“yr Amgylchiadau”). Yr Amgylchiadau 5 Yr Amgylchiadau at ddibenion rheoliad 4 yw bod Gweinidogion Cymru yn ystyried, ar y Dyddiad Ad-dalu— a nad yw’r benthyciwr wedi torri unrhyw rwymedigaeth a geir mewn unrhyw gytundeb ar gyfer benthyciad myfyriwr neu mewn unrhyw reoliadau a wneir o dan adran 22 o Ddeddf 1998, b nad oes gan y benthyciwr gosbau, costau, treuliau neu ffioedd sydd heb eu talu mewn perthynas ag unrhyw fenthyciad o’r fath yn unol ag unrhyw gytundeb neu reoliadau o’r fath, ac c na ddilëwyd (gan gynnwys dilead o £0.00) o dan un o’r Rheoliadau a restrir yn yr Atodlen unrhyw atebolrwydd sydd gan y benthyciwr i dalu mewn cysylltiad â benthyciad a gafwyd gan Weinidogion Cymru. Y Swm Penodedig 6 Y Swm Penodedig yw’r swm lleiaf o’r canlynol— a £1,500, neu b yr Atebolrwydd sydd heb ei Dalu. Yr Atebolrwydd sydd heb ei Dalu 7 1 Yn ddarostyngedig i baragraff (2), yr Atebolrwydd sydd heb ei Dalu yw’r cyfanswm yr ystyrir ei fod yn daladwy gan y benthyciwr ar y Dyddiad Ad-dalu mewn cysylltiad ag unrhyw fenthyciad at gostau byw, ond nid yw’n cynnwys unrhyw swm sy’n fwy na’r swm y mae gan y benthyciwr hawlogaeth iddo, unrhyw log sydd wedi cronni nac unrhyw gosbau, unrhyw gostau, unrhyw dreuliau neu unrhyw ffioedd yr aed iddynt mewn cysylltiad ag unrhyw fenthyciad o’r fath. 2 At ddibenion rheoliad 9, yr Atebolrwydd sydd heb ei Dalu yw’r cyfanswm yr ystyrir ei fod yn daladwy gan y benthyciwr ar y Dyddiad Bodloni mewn cysylltiad ag unrhyw fenthyciad at gostau byw, ond nid yw’n cynnwys unrhyw swm sy’n fwy na’r swm y mae gan y benthyciwr hawlogaeth iddo, unrhyw log sydd wedi cronni nac unrhyw gosbau, unrhyw gostau, unrhyw dreuliau neu unrhyw ffioedd yr aed iddynt mewn cysylltiad ag unrhyw fenthyciad o’r fath. 3 At ddibenion cyfrifo’r Atebolrwydd sydd heb ei Dalu ym mharagraffau (1) a (2), cyfrifir y swm yr ystyrir ei fod yn daladwy gan y benthyciwr yn unol â rheoliadau a wneir yn unol ag adran 22 o Ddeddf 1998 . Dileu 8 O dan yr Amgylchiadau yn rheoliad 5, rhaid i Weinidogion Cymru ddileu’r Swm Penodedig gydag effaith o’r Dyddiad Ad-dalu. 9 Os yw unrhyw un neu ragor o’r Amgylchiadau yn rheoliad 5 heb ei fodloni neu heb eu bodloni ar y Dyddiad Ad-dalu, ond ei fod yn cael ei fodloni neu eu bod yn cael eu bodloni ar ddyddiad diweddarach, caiff Gweinidogion Cymru ddileu’r Swm Penodedig gydag effaith o’r dyddiad y maent yn ystyried y cafodd yr Amgylchiadau eu bodloni (“y Dyddiad Bodloni”). Vikki Howells Y Gweinidog Addysg Bellach ac Uwch, o dan awdurdod Ysgrifennydd y Cabinet dros Addysg, un o Weinidogion Cymru 3 Mehefin 2025